stanford-oval/wikipedia huggingface dataset:
ולא נותר אף אחד
הבדלים בין הסדרה לרומן

בספר, פרד נרקוט מסיע את כל החבורה לאי ביחד, פרט לד"ר ארמסטרונג שמגיע בנפרד מאוחר יותר. כאן אמילי ברנט ואנתוני מרסטון מגיעים קודם. בנוסף בספר מרסטון לא תואר כמכור לקוקאין, אלא כפלייבוי עשיר והולל.
אדוארד סיטון, האיש שהשופט וורגרייב גזר את דינו למוות על אף היותו חף מפשע (למעשה הוא היה אשם ברצח), נשפט במקור הספרותי על רצח בעלת הבית שלו כדי לקחת את כספה. כאן אומר וורגרייב שהוא הרג מספר רב של אנשים, באמונה שהוא עושה טובה לעולם בכך שהוא מסלק אותם.
בספר הבלש ויליאם בלור מואשם בעדות שקר, וכתוצאה מכך נשלח לכלא אדם חף מפשע ושם הוא מת. בסדרה בלור מואשם שהוא הכה למוות צעיר הומוסקסואל. בספר הוא נרצח באמצעות שעון בצורת דוב שהופל על ראשו, בסדרה הוא נדקר בסכין ונעטף בשטיח מפרוות דוב.
בספר אמילי ברנט נהרגת באמצעות מחט המזרק של ד"ר ארמסטרונג, ודבורה מוכנסת לחדר כדי להשלים את החרוז שבשיר. כאן אחרי שקיבלה סם הרגעה היא נדקרת באמצעות המסרגה שלה שעליה חרוט EB. גם מותה של ביאטריס טיילור, המשרתת שלה, שונה מהספר, שם היא מטביעה את עצמה, וכאן היא משליכה את עצמה לפני גלגלי רכבת.
בספר בני הזוג רוג'רס נחשדים שמנעו מהקשישה אצלה עבדו תרופה חיונית. ואילו בסדרה הם חונקים אותה בכרית.
בספר לא מתפתחת מערכת יחסים בין ורה ללומברד.
הפקה

המיני-סדרה הוזמנה על ידי בן סטיבנסון ושארלוט מור עבור ה-BBC לציון 125 שנה להולדתה של אגאתה כריסטי. ההפקה של העיבוד נעשתה על ידי Mammoth Screen בשיתוף Agatha Christie Productions.
התסריטאית שרה פלפס אמרה שהיא הייתה המומה מהנוקשות והברוטליות שברומן. בהשוואה ליצירותיה האחרות של כריסטי היא ציינה ש"בספורי מארפל ופוארו, יש שם מישהו שיפתור את התעלומה, ומתקבלת תחושה של ביטחון, שאפשר לחזות את הבאות... בספר זה לא קורה – אין איש שיבוא להציל אותך, לחלוטין אף אחד לא בא להציל או להסביר."
מייב דרמודי לוהקה יומיים לפני קריאת התסריט, והיא הייתה באותה עת בבורמה (מיאנמר). היא טסה לממלכה המאוחדת ועבדה עם מדריך להגייה בשבועיים הראשונים של הצילומים.
הצילומים החלו ביולי 2015. חוף קורנוול שימש לצילומי סצנות הנמל והחוף. בין אתרי הצילומים היון הוליוול ביי, קייננס קוב, ומוליון קוב. צילומי פנים הבית נערכו בבית הרפילד בהילינגטון מחוץ ללונדון. מעצבת ההפקה סופי בקר עיצבה את הבית בסגנון שנות השלושים של המאה העשרים. סצנות המטבח צולמו בוורת'ם פארק בהרטפורדשייר. צילומי הרכבות נערכו ברכבת דרום דבון בין טוטנס לבאקפסטלי.
הערות שוליים

↑  Plunkett, John (28 בפברואר 2014). "David Walliams to star as BBC bags Agatha Christie drama deal". The Guardian. נבדק ב-3 באפריל 2014. {{cite news}}:  (עזרה)
↑  "David Walliams to star in new Agatha Christie BBC drama". Independent. 28 בפברואר 2014. נבדק ב-3 באפריל 2014. {{cite news}}:  (עזרה)
↑  "Filming begins on Agatha Christie's And Then There Were None". agathachristie.com. אורכב מ-המקור ב-2015-11-16. נבדק ב-24 בדצמבר 2015. {{cite web}}:  (עזרה)
↑  "And Then There Were None What's Up With the Epigraph?". Shmoop.com. נבדק ב-29 בפברואר 2016. {{cite web}}:  (עזרה)
↑  "And Then There Were None Plot Analysis". Shmoop.com. נבדק ב-29 בפברואר 2016. {{cite web}}:  (עזרה)
↑  "BBC One to become new home of Agatha Christie in UK". BBC. 28 בפברואר 2014. נבדק ב-3 באפריל 2014. {{cite news}}:  (עזרה)
↑  Kemp, Stuart (27 בפברואר 2014). "BBC Commissions Two New Agatha Christie Adaptations". Hollywood Reporter. נבדק ב-3 באפריל 2014. {{cite news}}:  (עזרה)
↑  Barraclough, Leo (28 בפברואר 2014). "BBC Plots Agatha Christie Adaptations for Writer's 125th Anniversary". Variety. נבדק ב-3 באפריל 2014. {{cite news}}:  (עזרה)
↑  Staff (17 בדצמבר 2015). "Adapting Agatha Christie's 'And Then There Were None' for BBC One". BBC Online. נבדק ב-27 בדצמבר 2015. {{cite web}}:  (עזרה)
↑  "Filming begins on Agatha Christie's And Then There Were None for BBC One". BBC. 10 ביולי 2015. נבדק ב-27 בדצמבר 2015. {{cite news}}:  (עזרה)
↑  "And Then There Were None: A Landmark Adaptation of the World's Best SElling Crime Novel" (PDF) (הודעה לעיתונות). BBC. בדצמבר 2015. נבדק ב-27 בדצמבר 2015. {{cite press release}}:  (עזרה)
↑  "And Then There Were None and Christie Adaptation Links". 29 בפברואר 2016. נבדק ב-30 באוקטובר 2017. {{cite web}}:  (עזרה)
אבי רחמים

| --- | --- |

אבי רחמים מפקד חטיבת "שגיא" היוצא, אוגוסט 2018
 לידה:  1976 (בן 49 בערך) ישראל
 מדינה:  ישראל 
 כינוי:  אבי
 השתייכות:   צבא הגנה לישראל
 דרגה:    אלוף-משנה
 תפקידים בשירות
 סגן מפקד יחידת דובדבן  מפקד גדוד שקד  סגן מפקד חטיבת גבעתי  קצין אג"ם של עוצבת אדום  מפקד חטיבת שגיא  סגן מפקד עוצבת הפלדה
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
אבי רחמים הוא קצין בצה"ל בדרגת אלוף-משנה, המשמש סגן מפקד עוצבת הפלדה. קודם לכן שימש מפקד חטיבת שגיא, קצין אג"ם של עוצבת אדום, סגן מפקד חטיבת גבעתי ומפקד גדוד שקד.
שירות צבאי

רחמים התגייס לצה"ל ושובץ בחטיבת גבעתי. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה. בהמשך שימש כמפקד פלוגת מסלול, ולקח חלק בלחימה בדרום לבנון. לאחר מכן מונה למפקד פלוגת החוד של גדוד צבר, והוביל אותה בלחימה כנגד הטרור הפלסטיני ברצועת עזה. בדצמבר 2003 לאחר נפילת מפקד פלוגת החוד, חגי ביבי, קטע את לימודיו ושב לפקד זמנית על הפלוגה. לאחר מכן שירת כסגן ראש ענף חי"ר במא"ש במל"י. בהמשך שימש כסגן מפקד גדס"ר גבעתי. לאחר מכן מונה לסגן מפקד יחידת דובדבן.
ב-15 באוגוסט 2010 הועלה לדרגת סא"ל ומונה למפקד גדוד שקד, ושימש בתפקיד עד שנת 2012. בהמשך שימש כסגן מפקד חטיבת גבעתי בין השנים 2012–2013. לאחר מכן מונה לקצין אג"ם של עוצבת אדום, ושימש בתפקיד בין השנים 2014–2016. ב-23 באוגוסט 2016 הועלה לדרגת אל"ם ומונה למפקד חטיבת שגיא, ושימש בתפקיד עד 22 באוגוסט 2018. בשנת 2018 מונה לסגן מפקד עוצבת הפלדה.
רחמים הוא בעל תואר ראשון בכלכלה ותואר שני במשאבי אנוש.
הערות שוליים

↑  לילך שובל, היסטוריה: בן ראשון מהעדה האתיופית במסיימי קורס מח"טים, באתר ישראל היום, 3 באפריל 2016.
↑  עמיר רפפורט, רצועת חמאסטן, באתר nrg‏, 26 בדצמבר 2003.
↑  מסמך האימוץ של גלנט, באתר הארץ, 22 באוגוסט 2010.
↑  אלון בן דוד ויואב לימור, "אם גיל לא היה מגיע לשם זה יכל להיגמר הרבה יותר גרוע", 103fm, ‏ 28 באפריל 2020.
כריסטיאן מרטין

| --- | --- |
אין תמונה חופשית
 לידה:  23 בפברואר 2000 (בן 24) קנדה 
 מדינה:  קנדה 
 תקופת הפעילות:  מ-2009 
 פרופיל ב-IMDb
 
כריסטיאן מרטין (באנגלית: Christian Martyn; נולד ב-23 בפברואר 2000) הוא שחקן קנדי, שהתפרסם בזכות תפקידו כפין בקסטר בסרט "שכחו אותי בבית 5".
ביוגרפיה

מרטין נולד בקנדה ב-23 בפברואר 2000; אימו, לורי, היא רופאת משפחה ואם חד-הורית. יש לו אח ואחות גדולים, מאק ומקיילה.
קריירה

מרטין החל לשחק עוד בזמן לימודיו בבית הספר. בשנת 2009 לקח שיעורי משחק בלוס אנג'לס; ובאותה שנה כבר שיחק בסרט הטלוויזיה "Too Late to Say Goodbye" של ערוץ הכבלים LMN, בתפקיד של טיילור קורבין, בנו הצעיר של דמותו של רוב לאו.
בשנת 2010 קיבל את תפקידו הראשי הראשון בסרט הקולנוע "Snowmen".
בשנת 2012 קיבל את תפקידו הידוע ביותר כפין בקסטר בסרט ההמשך "שכחו אותי בבית 5". לאחר מכן שיחק בעיקר בסדרות טלוויזיה כמו "הצלה צפונית", "כנפי העל", "נורמן פיקסטריפס" ו-"אן עם הצמות".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | Snowmen | לואקס לאמב |  |
| 2011 | Citizen Gangster | בילי בויד |  |
| 2011 | Exit Humanity | אדם יאנג |  |
| 2013 | משפחה במנוסה (צר') | מיקי |  |
| 2024 | Doin' It | קייל |  |
| TBA | Growing up Gorman |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | Too Late to Say Goodbye | טיילור קורבין | סרט טלוויזיה של LMN (אנ') |
| 2011 | John A.: Birth of a Country | יו ג'ון מקדונלד | סרט טלוויזיה של CBC Television (אנ') |
| 2011 | XIII: The Series | רוג'ר הנסבי | 2 פרקים |
| 2011 | עמית המשאית | באק | דיבוב; 2 פרקים |
| 2011–2012 | פרנקלין וחברים (אנ') | הארנב | דיבוב; 26 פרקים |
| 2012 | שכחו אותי בבית 5 | פין בקסטר | סרט טלוויזיה של Freeform |
| 2012 | חבורת חשבונבונים | מוניטור | דיבוב; 10 פרקים |
| 2013 | Be My Valentine | טיילר | סרט טלוויזיה של הולמרק |
| 2013 | אחים וחיות אחרות | ילד | דיבוב; פרק: "Snow Runners" |
| 2014 | The Christmas Parade | זאק | סרט טלוויזיה של הולמרק |
| 2017–2019 | כנפי העל | רוקו | דיבוב; 9 פרקים |
| 2017–2019 | אן עם הצמות | בילי אנדרוז | 16 פרקים |
| 2019 | חילוץ בצפון | ג'ייסון ג'וריס | 7 פרקים |
| 2019 | Norman Picklestripes | בלייק האופוסום | דיבוב; 7 פרקים |
| 2019–2023 | אימהות עובדות (אנ') | ג'ייקוב זלינסקי | 13 פרקים |
הערות שוליים

↑  Christian Martyn bei es.famousbirthdays.com, abgerufen am 7. März 2021.
| --- | --- |
בקרת זהויות :  LCCN: no2012120862  VIAF: 266512235   WorldCat (עם VIAF): 266512235
אליאס (מתאבק)

| --- | --- |

אליאס, 2018
 לידה:  22 בנובמבר 1987 (בן 37) פיטסבורג, פנסילבניה, ארצות הברית
 שם במה:  איזיקיאל אליאס אליאס סמסון אל וגובאנדו הבי מטאל חסוס לוגאן שולו
 שם לידה:  Jeffrey Logan Sciullo 
 משקל:  98 ק"ג
 גובה:  1.83 מטר
 מקום מגורים:  לוס אנג'לס, קליפורניה, ארצות הברית
 לאום:  אמריקאי
 קריירה מקצוענית:  7 ביוני 2008 – הווה (16 שנים)
 מאמנים:  שירלי דו ג'רמי ראמירז
 ליגות:  WWE
 תרגילי סיום:  Drift Away
 
ג'פרי לוגאן שולו (באנגלית: Jeffrey Logan Sciullo; נולד ב-22 בנובמבר 1987), הידוע יותר בשם הבמה שלו, איזיקיאל הוא מתאבק אמריקאי, המופיע בארגון ההיאבקות WWE, בתוכנית הדגל Raw. הוא מוכר יותר תחת שם הבמה אליאס.
תחילת קריירת ההיאבקות

שולו התאבק באופן נרחב בארגונים העצמאיים בצפון מזרח ארצות הברית במהלך השנים 2008 עד 2013, בעיקר בעבור הארגון IWC תחת השם לוגאן שולו. כשהיה בארגון הצליח שולו לזכות בשתי חגורות אליפות.
קריירת היאבקות מקצועית > WWE > NXT‏ (2014–2017)

בתחילת 2014 שולו חתם על חוזה פיתוח עם ה-WWE תחת השם אליאס סמסון. ב-24 באפריל ערך את הופעת הבכורה שלו בקרב זוגות עם באדי מרפי בהפסדם לצמד האסנשיין. סמסון התאבק לעיתים רחוקות במהלך שנת 2014 ובתחילת 2015 ובעיקר שימש כמתאבק שנועד להפסיד במטרה לקדם מתאבקים בכירים ממנו.
באוגוסט 2015 סמסון הופיע בדמות חדשה של מוזיקאי. סמסון צוות למתאבק טאקר נייט כחלק מטורניר הזוגות לזכר דאסטי רודס, אך השניים הודחו כבר בסיבוב הראשון על ידי דאש ויילדר וסקוט דוסון. מעתה ואילך, סמסון ניצח יריבים מקומיים הנועדו לקדם את דמותו. ב-23 במרץ 2016 בפרק של NXT סמסון הפסיד לג'וני גרגאנו, לאחר הקרב תקף את גראגנו עד שהגיע אפולו קרוז כדי להפסיק את תקיפה זו. ב-6 באפריל סמסון הפסיד לקרוז. חודש לאחר מכן הפסיד לשני המתאבקים המובילים דאז, שינסקה נקאמורה ופין באלור.
ב-15 במרץ 2017 סמסון אותגר על ידי קסיוס אונו לקרב "המפסיד עוזב את NXT", קרב זה נערך שבועיים לאחר מכן וסמסון הפסיד. ב-1 באפריל התאבק סמסון נגד אוני לורקאן בתור המתאבק "אל וגובאנדו", שהיה עטוף במסיכה המסתירה את פניו. וגובאנדו הפסיד את הקרב ופניו נחשפו.
קריירת היאבקות מקצועית > WWE > השותפות עם שיין מקמהן (2019–2020)

ב-16 באפריל, אליאס הועבר לתוכנית סמאקדאון כחלק מהסופרסטאר שייק-אפ. הוא ערך את הופעת הבכורה שלו בתוכנית, כשהוצג על ידי יושב ראש הארגון, וינס מקמהן, כרכישה הגדולה ביותר בהיסטוריה של סמאקדאון. רגעים ספורים לפני שאליאס ביצע את קטע הנגינה שלו, הוא נקטע על ידי רומן ריינס, שערך אף הוא את הופעת הבכורה שלו בתוכנית, ותקף את אליאס ואת מקמהן. באירוע The Shield's Final Chapter, שנערך ב-21 באפריל, אליאס הפסיד לפין באלור וכשל בניסיונו לזכות באליפות הבין יבשתית. יומיים לאחר מכן בתוכנית סמאקדאון, הבן של וינס, שיין מקמהן, קרא לריינס לזירה כדי לנקום בו על מעשיו, אך עוד לפני שהאחרון הגיע לזירה, אליאס תקף את ריינס מאחור, ולאחר מכן אליאס ושיין תקפו את ריינס יחדיו. יותר מאוחר באותו הערב, אליאס איתגר את ריינס לקרב יחידים באירוע כסף בבנק, אתגר שנענה בחיוב על ידי ריינס בהמשך התוכנית. ב-13 במאי בתוכנית Raw, אליאס ובובי לאשלי הפסידו בקרב זוגות לרומן ריינס והמיז כתוצאה מפסילה. לילה לאחר מכן בתוכנית סמאקדאון, אליאס, דניאל בריאן, רואן ושיין מקמהן ניצחו בקרב האנדיקאפ 4 נגד 3 את רומן ריינס והאוסוס. באירוע כסף בבנק, שנערך ב-19 במאי, אליאס הפסיד לריינס בקרב שנמשך כעשר שניות. יומיים לאחר מכן בתוכנית סמאקדאון, אליאס נוצח פעם נוספת על ידי ריינס. ב-28 במאי, אליאס ניצח את R-טרות' וזכה באליפות 24/7 של ה-WWE לאחר עזרה מצידם של שיין מקמהן ודרו מקינטייר; זאת הייתה האליפות הראשונה בקריירה של אליאס, שבה זכה ב-WWE. לעומת זאת, הוא הפסיד את התואר באותה התוכנית לאחר שרומן ריינס עזר להשיב ל-R-טרות' את אליפות 24/7 בתום קרב הזוגות בין אליאס ומקינטייר לבין R-טרות' וריינס. ב-4 ביוני בתוכנית סמאקדאון, אליאס ניצח את R-טרות' בקרב חוטבי עצים וכתוצאה מכך זכה באליפות ה-24/7 של ה-WWE בפעם השנייה בקריירה שלו. לעומת זאת, גם הפעם אליאס לא החזיק בחגורת האליפות זמן רב כאשר כעבור כמה דקות לאחר מכן, R-טרות' הצמיד את אליאס מתחת לזירה וזכה באליפות בחזרה. ב-11 ביוני, אליאס הפסיד למיז. ב-18 ביוני בתוכנית סמאקדאון, אליאס ודרו מקינטייר ניצחו בקרב הדחות זוגות את המיז ו-R-טרות'. ב-25 ביוני, אליאס ניצח את המיז בקרב 2 מתוך 3 הכרעות. ב-1 ביולי בתוכנית Raw, אליאס נוצח על ידי המיז באותו קרב של 2 מתוך 3 הכרעות. ב-8 ביולי בתוכנית Raw, אליאס והריבייבל (דאש ויילדר וסקוט דוסון) הפסידו למיז והאוסוס בקרב 2 מתוך 3 הכרעות. ב-16 ביולי, אליאס, רנדי אורטון וסמואה ג'ו ניצחו בקרב שלושה נגד שלושה את הניו דיי (ביג אי, קופי קינגסטון ואקסבייר וודס). באירוע סמאקוויל, שנערך ב-27 ביולי, אליאס הפסיד לקווין אואנס. ב-12 באוגוסט בתוכנית Raw, אליאס נוצח על ידי ריקושט. ב-20 באוגוסט, אליאס ניצח את קווין אואנס בקרב שמינית הגמר של טורניר מלך הזירה. ב-23 באוגוסט, אליאס הפסיד את אליפות 24/7 ל-R טרות', אך לבסוף הצליח להשיב לעצמו את חגורת האליפות מידי רוב סטון על הסט של רשת פוקס. ב-3 בספטמבר, אליאס גבר על עלי במסגרת רבע גמר טורניר מלך הזירה. ב-29 בנובמבר, אליאס חזר להופיע, כשהחל ללעוג לדרייק מאבריק, מה שהפך אותו לדמות הטובה. שבוע לאחר מכן, הוא ביסס את דמותו כטובה, כששר ביחד עם דנה ברוק ולאחר מכן הכה את מאבריק בזירה. ב-24 בינואר 2020, אליאס וברון סטרומן ניצחו בקרב זוגות את סזארו ושינסקה נקאמורה.
קריירת היאבקות מקצועית > WWE > אלוף 24/7 מגוון פיודים (2020–2021)

באירוע הרויאל ראמבל, שנערך ב-26 בינואר, אליאס התחרה בקרב הרויאל ראמבל המסורתי, כשנכנס כמספר ה-2, אך הודח על ידי ברוק לסנר. ב-7 בפברואר, אליאס גבר על סזארו. ב-21 בפברואר בפרק של התוכנית סמאקדאון, אליאס וברון סטרומן ניצחו את סזארו ושינסקה נקאמורה בקרב "סימפוניית ההרס". בלילה הראשון של האירוע רסלמניה 36, שהוקלט ב-25 וב-26 במרץ (ושודר ב-4 באפריל), אליאס גבר על המלך קורבין. ב-15 במאי, אליאס גבר על המלך קורבין בשלב רבע הגמר של טורניר אשר קבע את האלוף הבין יבשתי החדש. שבועיים לאחר מכן בתוכנית, הוא לא היה כשיר להמשיך בטורניר זה כאשר לפי העלילה הוא ספג פציעה שנגרמה מתאונת דרכים. הפציעה העלילתית חיפתה על הפציעה שממנה סבל במציאות, כאשר הוא קרע את שריר החזה וכתוצאה מכך נדרש לעבור ניתוח אשר השבית אותו למשך שישה עד תשעה חודשים. ב-12 באוקטובר בפרק של התוכנית Raw כחלק מהדראפט, אליאס הועבר למותג Raw. באותו הפרק, הוא חזר מפציעה ותקף את ג'ף הארדי, כשהטיח גיטרה בגבו של האחרון. הוא תקף את הארדי, משום שהוא האמין שהוא זה שהיה אחראי לתאונת הדרכים שבה היה מעורב. באירוע גיהנום בכלוב, שנערך ב-25 באוקטובר, אליאס ניצח את ג'ף הארדי כתוצאה מפסילה. לילה לאחר מכן בפרק של התוכנית Raw, אליאס נוצח על ידי קית' לי לאחר הסחת דעת מצד ג'ף הארדי בקרב אשר היה על מקום בקבוצת Raw לקראת קרב ההדחות המסורתי של אירוע סדרת ההישרדות. ב-2 בנובמבר, אליאס הפסיד לג'ף הארדי בקרב גיטרה על עמוד. ב-9 בנובמבר, אליאס כשל פעם נוספת להעפיל לקבוצת Raw, כשהפעם הוא הפסיד לרידל בקרב משולש אשר כלל בנוסף את ג'ף הארדי. ב-30 בנובמבר, אליאס הפסיד פעם נוספת לג'ף הארדי, הפעם במסגרת קרב "סימפוניית ההרס". ב-28 בדצמבר וב-4 בינואר 2021, אליאס נוצח על ידי AJ סטיילס. ב-11 בינואר, אליאס נחל הפסד לג'ף הארדי. ב-1 בפברואר, אליאס וג'קסון רייקר הפסידו בקרב זוגות לקרליטו וג'ף הארדי. במופע המקדים לאירוע תא ההדחות, שנערך ב-21 בפברואר, אליאס השתתף בקרב מרובע נגד ג'ון מוריסון, מוסטפא עלי וריקושט, שבו המנצח בקרב התווסף לקרב משולש על אליפות ארצות הברית באירוע עצמו; בסופו של דבר, מוריסון הוא זה שניצח בקרב. ב-1 במרץ, אליאס נוצח על ידי דמיאן פריסט. באירוע פאסטליין, שנערך ב-21 במרץ ובלילה לאחר מכן בפרק של התוכנית Raw, אליאס הפסיד לברון סטרומן בקרבות יחידים. ב-12 באפריל, אליאס וג'קסון רייקר הפסידו בקרב זוגות לניו דיי (קופי קינגסטון ואקסבייר וודס). שבוע לאחר מכן, אליאס ניצח את קופי קינגסטון בקרב יחידים. ב-3 במאי, אליאס ורייקר הפסידו ל-RK-Bro (רידל ורנדי אורטון). ב-31 במאי, אליאס ורייקר הפסידו בקרב על אליפות הזוגות של Raw לאלופי הזוגות, AJ סטיילס ואומוס, זאת לאחר שאליאס סירב להיכנס לקרב, כשרייקר ביקש ממנו וכתוצאה מכך השאיר אותו לבדו, דבר שהקל על אלופי הזוגות והוביל לניצחונם ולהגנתם על חגורות האליפות. ב-28 ביוני, אליאס הפסיד לרייקר בקרב רצועה. ב-19 ביולי בפרק של התוכנית Raw, אליאס הפסיד לג'קסון רייקר בקרב "סימפוניית ההרס".
קריירת היאבקות מקצועית > WWE > איזיקיאל (2022–היום)

ב-4 באפריל 2022 בפרק של התוכנית Raw, הוא חזר תחת שם במה חדש, איזיקיאל, ביחד עם מראה חדש אשר כלל פנים מגולחות, שיער קצר ומכנסונים, כשקטע את דבריו של קווין אואנס. הוא טען שהוא לא אליאס, אלא אחיו הצעיר. במשך השבועות שבאו לאחר מכן, איזיקיאל נקלע לפיוד עם אותו אואנס, שלא האמין בשום תוקף שאיזיקיאל הוא אחיו של אליאס, אלא אליאס בעצמו. ב-16 במאי, איזיקיאל גבר על צ'אד גייבל. באירוע גיהנום בכלוב, שנערך ב-5 ביוני, איזיקיאל נחל הפסד לאואנס. ב-13 ביוני בפרק של התוכנית Raw, איזיקיאל הודיע שאחיו הגדול, אליאס יחזור בשבוע הבא.
דיסקוגרפיה > מיני אלבומים

Walk with Elias‏ (2018)
Universal Truth‏ (2020)
אליפויות והישגים

הישגים בארגון ההיאבקות International Wrestling Cartel – IWC
אליפות סופר אינדי של IWC (פעם אחת)
אליפות העולם במשקל כבד של IWC (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-69 מתוך 500 המתאבקים הטובים ביותר לשנת 2018
הישגים בארגון ההיאבקות World Wrestling Entertainment – WWE
אליפות 24/7 של ה-WWE‏ (4 פעמים)
פרסי סוף השנה של WWE (פעם אחת)
פריצת השנה (2018)
פרס הסלאמי (פעם אחת)
ההופעה המוזיקלית של השנה (2020)  - הופעה חיה של האלבום Universal Truth בתוכנית Raw‏ (19 באוקטובר)
הערות שוליים

↑  אליאס מחוץ לפעילות למשך חודשים רבים
| --- | --- |
בקרת זהויות :  MusicBrainz: d5d485a6-6f66-43e5-896f-f35fca6e2975 
אליאס באחד ממופעי הנגינה שלו
מריה רודריגס

מריה איזבל רודריגס ריברו (בספרדית: María Isabel Rodríguez Rivero; נולדה ב-22 ביולי 1999 בלאס פאלמאס דה גראן קנריה), הידועה בשם מיסה, היא כדורגלנית ספרדית המשחקת בעמדת השוערת בקבוצת הנשים של ריאל מדריד מהליגה הראשונה של ספרד מאז עונת 21–2020, וכן בנבחרת ספרד. רודריגס סומנה על ידי אופ"א בשנת 2022 כאחת הכישרונות הצעירים המבטיחים בזירה הבינלאומית.
קריירת מועדנים > תחילת דרכה

רודריגס החלה לשחק במועדון יוני דה לה גאריטה כחלוצה. בגיל 12 היא החלה לשחק כשוערת, תפקיד בו המשיכה לשחק גם לאחר שהצטרפה למועדון דפורטיבו פמרגוין בפוטסל. בפברואר 2017 חתמה במועדון אתלטיקו מדריד לאחר שהשוערת השנייה דאז של הקבוצה לולה גאז׳ארדו נפצעה.
קריירת מועדנים > אתלטיקו מדריד

אף על פי שהתאמנה על בסיס יומיומי עם הקבוצה הראשונה, רודריגס לא פתחה בהרכב ושחקה לרוב בקבוצת המשנה. ב-25 בנובמבר 2018, היא ערכה את הופעת הבכורה שלה בקבוצה הראשונה בשמינית הגמר של גביע המלכה במשחק מול מאלגה, בו ניצחה קבוצתה. ב-23 בפברואר 2019, רודריגס ערכה את הופעת הבכורה שלה בליגה, כשהחליפה את לולה גאז'רדו בהפסקת המשחק, במשחק ניצחה קבוצתה 1–6 את אלבסטה.
קריירת מועדנים > דפורטיבו לה קורוניה

ב-1 ביולי 2019, חתמה רודריגס במועדון דפורטיבו לה קורוניה, לאחר שהחליטה לא לחדש את החוזה שלה באתלטיקו מדריד. היא ערכה את הופעת הבכורה שלה עם הקבוצה ב-22 בספטמבר בתיקו אחד מול יוניון דפורטיבה גרנדילה טנריף. רודריגס פתחה במשחקים לסירוגין עם השוערת בינלאומית לשעבר אסתר סולסטרס ובסופו של דבר נהייתה לשוערת הפותחת של הקבוצה. בעקבות מגפת הקורונה בוטלה העונה מבלי שהגיעה לסיומה. רודריגס סיימה את עונת הבכורה שלה בליגה הבכירה עם מאזן של שנים עשר משחקים בהם ספגה כ-22 שערים, אחד המאזנים הטובים בליגה, וכן נבחרה לשוערת הטובה ביותר בנבחרת השנה של "דראפט הכדורגל", שמדרגת את שחקני הכדורגל הצעירים הטובים ביותר של העונה.
קריירת מועדנים > ריאל מדריד

ריאל מדריד הכריזה על החתמתה לעונת 21–2020 ב-13 ביולי 2020. הופעת הבכורה שלה נערכה ב-4 באוקטובר נגד האלופה המכהנת ברצלונה, בו ניצחו הקטאלוניות 0–4.
במהלך העונה זכתה לראשונה לזימון לנבחרת הבוגרת של ספרד. היא נבחרה פעם נוספת בנבחרת העונה של "דראפט הכדורגל" יחד עם חברותיה לקבוצה אולגה קרמונה, תרזה אבלירה ואתנה דל קסטילו. באותה עונה זכתה רודריגס בגביע זמורה, המוענק לשוערת שספגה את הכי מעט שערים במהלך העונה. באותה עונה העפילה מדריד לליגת האלופות לאחר מאבק צמוד עם קבוצת לבאנטה.
בהגרלה ב-22 באוגוסט לסיבוב 2 של ליגת האלופות לנשים, הוגרלה ריאל מדריד נגד מועדון הכדורגל מנצ'סטר סיטי, ורודריגס הייתה השוערת הפותחת בתיקו אחד באצטדיון אלפרדו די סטפנו. ריאל מדריד הבטיחה את העפלתה לשלב הבתים לאחר שניצחה במשחק השני בתוצאה 0–1.
בעונת 22–2021, סיימה קבוצתה במקום השלישי בליגה, מקום המעניק כרטיס לשלבים המקודמות של ליגת האלופות לנשים. בליגת האלופות העפילה ריאל מדריד לשלב רבע הגמר בו הודחה על ידי ברצלונה. רודריגס נבחרה על ידי אופ"א כאחת ההבטחות הצעירות של הכדורגל הבינלאומי.
נבחרת לאומית

רודריגס ערכה את הופעת הבכורה שלה עם נבחרת ספרד עד גיל 19 ב-17 בספטמבר 2016 בבאקו מול נבחרת אזרבייג'ן בניצחון 0–7 במשחק מוקדמות לאליפות אירופה עד גיל 19. באליפות אירופה זכתה נבחרת ספרד בתואר, רודריגס שחקה במדי הנבחרת במהלך הטורניר רק בשלב הבתים.
בשנת 2018 צורפה רודריגס לנבחרת הצעירה עד לגיל 20, והייתה בסגל נבחרתה לאליפות העולם בכדורגל נשים עד גיל 20 בצרפת, שם סיימה הנבחרת כסגנית, רודריגס לא שחקה באף משחק במהלך הטורניר.
בשנת 2020, רודריגס זומנה לראשונה לנבחרת הבוגרים, אך לא שחקה באותה שנה. משחק הבכורה שלה, היה ב-18 בפברואר 2021 מול נבחרת אזרבייג'ן, משחק בו ניצחה ספרד 0–13 והעפילה ליורו 2022. רודריגס לא שחקה ביורו אך לאחריו הפכה רודריגס לשוערת הפותחת של הנבחרת הלאומית.
בשנת 2023 זכתה עם נבחרת ספרד בגביע העולם בכדורגל בנשים. היא פתחה בשער בשלושת משחקי הפתיחה אך אבדה את מקומה בהמשך המשחקים לקטה קול.
הערות שוליים

↑  María Isabel Rodríguez Rivero Liga F, Misa (בספרדית)
↑  Fútbol Femenino La UEFA incluye a Misa Rodríguez entre los jóvenes talentos a seguir en 2022 - El máximo organismo continental ha destacado a..., MARCA.com, ‏30 בדצמבר 2021 (בספרדית)
1 2  Una portera en la élite del fútbol europeo sub-19, Canarias7, ‏8 בינואר 2023 (בספרדית)
↑  Club Atlético de Madrid - María Isabel Rodríguez, último refuerzo para el Femenino, Club Atlético de Madrid (בספרדית)
1 2  Misa Rodríguez: "Quiero demostrar quién soy, ya me tocaba salir del cascarón", DxT Campeón (בספרדית)
↑  Club Atlético de Madrid - Ludmila sentenció al Málaga, Club Atlético de Madrid (בספרדית)
↑  LaLiga regresa la semana del 8 de junio, MARCA Claro México, ‏23 במאי 2020 (ב־Mexican Spanish)
↑  El Once de Oro Femenino, un equipo de muchos quilates, www.futboldraft.com (בספרדית)
↑  Misa, la portera del Real Madrid Femenino: futuro de la Selección y que rechazó al Barça, El Español, ‏27 ביולי 2020 (בספרדית)
↑  El Día de Segovia, El Barça se lleva el primer Clásico femenino, El Día de Segovia, ‏4 באוקטובר 2020 (בספרדית)
↑  Pedri, Ferran Torres, Ansu Fati, Berta Pujadas, Athenea y Nerea Eizagirre, en los Onces de Oro de Futbol Draft 2020/2021, www.futboldraft.com (בספרדית)
↑  Así fue la gala de los premios MARCA del Deporte Femenino, MARCA, ‏2 בנובמבר 2021 (בספרדית)
↑  Aimara G. Gil, La importancia de ser segundo para Real Madrid y Levante, Diario AS, ‏7 ביוני 2021 (בספרדית)
↑  FutFem, El camino de Levante y Real Madrid hacia la Champions, FutFem (בספרדית)
↑  UEFA.com, Real Madrid-Man City | UEFA Women's Champions League 2021/22, UEFA.com (בספרדית)
↑  Claudia Zornoza prolonga el sueño europeo del Real Madrid, MARCA, ‏8 בספטמבר 2021 (בספרדית)
↑  Fútbol Femenino La UEFA incluye a Misa Rodríguez entre los jóvenes talentos a seguir en 2022 - El máximo organismo continental ha destacado a..., MARCA.com, ‏30 בדצמבר 2021 (בספרדית)
↑  UEFA.com, Spain-Scotland | Women's Under-19 2017, UEFA.com (באנגלית)
↑  Club Atlético de Madrid - Misa, Menayo y Laia convocadas con España para el Mundial Sub-20 de Francia 2018, Club Atlético de Madrid (בספרדית)
↑  Eduardo López, El día grande de Misa Rodríguez, La Provincia - Diario de Las Palmas, ‏19 בפברואר 2021 (בספרדית)
| נבחרת ספרד – גביע העולם בכדורגל נשים 2023 (מקום ראשון) |
| --- | --- | --- |
|  1 מיסה •  2 בליה •  3 אביירה •  4 פארדס •  5 אנדרס (ק) •  6 בונמטי •  7 גררו •  8 קלדנטיי •  9 גונסאלס •  10 הרמוסו •   11 פוטיאס •  12 ארננאדס • 13 סלון •  14 קודינה • 15 נבארו • 16 פרס • 17 רדונדו • 18 פראיואלו • 19 קרמונה • 20 גאלבס • 21 סורנוסה • 22 דל קסטיו • 23 קול • מאמן: וילדה |  1 מיסה •  2 בליה •  3 אביירה •  4 פארדס •  5 אנדרס (ק) •  6 בונמטי •  7 גררו •  8 קלדנטיי •  9 גונסאלס •  10 הרמוסו •   11 פוטיאס •  12 ארננאדס • 13 סלון •  14 קודינה • 15 נבארו • 16 פרס • 17 רדונדו • 18 פראיואלו • 19 קרמונה • 20 גאלבס • 21 סורנוסה • 22 דל קסטיו • 23 קול • מאמן: וילדה | ספרד |
רודריגס בהופעת הבכורה שלה בגביע דה לה ריינה